CELEX: 32020D0260
Language: sl
Date: 2020-02-25 00:00:00
Title: Izvedbeni sklep Komisije (EU) 2020/260 z dne 25. februarja 2020 o spremembi Izvedbenega sklepa (EU) 2019/1202 glede protieksplozijske zaščite

26.2.2020   
               
               
                  SL
               
               
                  Uradni list Evropske unije
               
               
                  L 54/31
               
            
         IZVEDBENI SKLEP KOMISIJE (EU) 2020/260
         z dne 25. februarja 2020
         o spremembi Izvedbenega sklepa (EU) 2019/1202 glede protieksplozijske zaščite
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 12 Direktive 2014/34/EU Evropskega parlamenta in Sveta (2) se za proizvode, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so skladni z bistvenimi zdravstvenimi in varnostnimi zahtevami, ki jih zajemajo navedeni standardi ali njihovi deli iz Priloge II k navedeni direktivi.
                  
               
                     (2)
                  
                  
                     Komisija je z dopisom BC/CEN/46-92 – BC/CLC/05-92 z dne 12. decembra 1994 od Evropskega odbora za standardizacijo (CEN) in Evropskega odbora za elektrotehnično standardizacijo (Cenelec) zahtevala pripravo in revizijo harmoniziranih standardov v podporo Direktivi 94/9/ES Evropskega parlamenta in Sveta (3). Navedena direktiva je bila nadomeščena z Direktivo 2014/34/EU, ne da bi se spremenile bistvene zdravstvene in varnostne zahteve iz Priloge II k Direktivi 94/9/ES.
                  
               
                     (3)
                  
                  
                     Natančneje, CEN in Cenelec sta bila pozvana, da pripravita osnutek standarda o zasnovi in preskušanju opreme za uporabo v potencialno eksplozivnih atmosferah, kot so navedene v poglavju I programa za standardizacijo, o katerem so se dogovorili CEN in Cenelec ter Komisija, in so priložene zahtevku BC/CEN/46-92 – BC/CLC/05-92. CEN in Cenelec sta bila pozvana, da revidirata obstoječe standarde ter jih uskladita z bistvenimi zdravstvenimi in varnostnimi zahtevami iz Direktive 94/9/ES.
                  
               
                     (4)
                  
                  
                     CEN je na podlagi zahtevka BC/CEN/46-92 – BC/CLC/05-92 revidiral standard „EN 1127-1:2011, Eksplozivne atmosfere – Protieksplozijska zaščita – 1. del: Osnovni pojmi in metodologija“. Kot rezultat navedene revizije je CEN predložil Komisiji standard „EN 1127-1:2019, Protieksplozijska zaščita – 1. del: Osnovni pojmi in metodologija“.
                  
               
                     (5)
                  
                  
                     Komisija je skupaj s CEN ocenila, ali je standard „EN 1127-1:2019“, ki ga je pripravil CEN, skladen z zahtevo BC/CEN/46-92 – BC/CLC/05-92.
                  
               
                     (6)
                  
                  
                     Standard „EN 1127-1:2019“ izpolnjuje zahteve, ki naj bi jih zajemal in ki so določene v Prilogi II k Direktivi 2014/34/EU. Zato je primerno, da se sklic na navedeni standard objavi v Uradnem listu Evropske unije.
                  
               
                     (7)
                  
                  
                     Standard „EN 1127-1:2019“ nadomešča standard „EN 1127-1:2011“. Zato je treba sklic na standard „EN 1127-1:2011“ umakniti iz Uradnega lista Evropske unije. Da se proizvajalcem zagotovi dovolj časa za pripravo na uporabo revidiranega standarda, je treba odložiti umik sklica na standard „EN 1127-1:2011“.
                  
               
                     (8)
                  
                  
                     Sklici na harmonizirane standarde, pripravljene v podporo Direktivi 2014/34/EU, so objavljeni v Izvedbenem sklepu Komisije (EU) 2019/1202 (4). V Izvedbenem sklepu (EU) 2019/1202 je bil objavljen samo en sklic na harmonizirani standard „EN IEC 60079-0:2018, Eksplozivne atmosfere – 0. del: Oprema – Splošne zahteve (IEC 60079-0:2017)“, s katerim se ustvarja domneva o skladnosti z ustreznimi bistvenimi zahtevami iz Direktive 2014/34/EU od 12. julija 2019. Poleg tega je bil s tem sklepom umaknjen sklic na predhodni standard „EN IEC 60079-0:2018. Da bi zagotovili, da so sklici na harmonizirane standarde, pripravljene v podporo Direktivi 2014/34/EU, navedeni v enem aktu, bi bilo treba sklica na standarda „EN 1127-1:2019“ in „EN 1127-1:2011“ skupaj s sklicema na standarda EN IEC 60079-0:2018 in EN 60079-0:2012 + A11:2013 vključiti v prilogi, ki se dodata k navedenemu izvedbenemu sklepu.
                  
               
                     (9)
                  
                  
                     Izvedbeni sklep (EU) 2019/1202 bi bilo zato treba ustrezno spremeniti.
                  
               
                     (10)
                  
                  
                     Skladnost s harmoniziranim standardom ustvarja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati na dan objave –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2019/1202 se spremeni:
            
                        (1)
                     
                     
                        člena 1 in 2 se nadomestita z naslednjim:
                        
                           „Člen 1
                           
                           Sklica na harmonizirane standarde za opremo in zaščitne sisteme, namenjene za uporabo v potencialno eksplozivnih atmosferah, pripravljene v podporo Direktivi 2014/34/EU iz Priloge I k temu sklepu, se objavita v Uradnem listu Evropske unije.
                        
                        
                           Člen 2
                           Sklica na harmonizirane standarde za opremo in zaščitne sisteme, namenjene za uporabo v potencialno eksplozivnih atmosferah, pripravljene v podporo Direktivi 2014/34/EU iz Priloge II k temu sklepu, se na datume iz navedene priloge umakneta iz Uradnega lista Evropske unije.“;
                        
                     
                  
                        (2)
                     
                     
                        dodata se prilogi I in II, kakor je določeno v Prilogi k temu sklepu.
                     
                  
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 25. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/34/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 96, 29.3.2014, str. 309).
         
            (3)  Direktiva Evropskega parlamenta in Sveta 94/9/ES z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 100, 19.4.1994, str. 1).
         
            (4)  Izvedbeni sklep Komisije (EU) 2019/1202 z dne 12. julija 2019 o harmoniziranih standardih za opremo in zaščitne sisteme, namenjene za uporabo v potencialno eksplozivnih atmosferah, pripravljenih v podporo Direktive 2014/34/EU Evropskega parlamenta in Sveta (UL L 189, 15.7.2019, str. 71).
      
      
         
            PRILOGA
            
               
                  
                     „PRILOGA I
                     
                                 Št.
                              
                              
                                 Sklic na standard
                              
                           
                                 1.
                              
                              
                                 EN IEC 60079-0:2018, Eksplozivne atmosfere – 0. del: Oprema – Splošne zahteve (IEC 60079-0:2017)
                              
                           
                                 2.
                              
                              
                                 EN 1127-1:2019, Protieksplozijska zaščita – 1. del: Osnovni pojmi in metodologija
                              
                           
               
               
                  
                     PRILOGA II
                     
                                 Št.
                              
                              
                                 Sklic na standard
                              
                              
                                 Datum umika
                              
                           
                                 1.
                              
                              
                                 EN 60079-0:2012 + A11:2013, Eksplozivne atmosfere – 0. del: Oprema – Splošne zahteve (IEC 60079-0:2011 spremenjen + IS1:2013)
                              
                              
                                 6. julij 2021
                              
                           
                                 2.
                              
                              
                                 EN 1127-1:2011, Eksplozivne atmosfere – Protieksplozijska zaščita – 1. del: Osnovni pojmi in metodologija
                              
                              
                                 1. februar 2022
                              
                           
               “